MIŠEK IN LISIČJA SMOLA

V nekem gozdu sta živela lisica in majhen mišek. Lisica je imela dokaj obilno zalogo za zimo, mišek pa čisto majhno, saj je bil še mlad. Nekega dne je prišel do njiju medved in rekel: »Prosim vaju, posodita mi malo hrane, tako sem lačen! Obljubim, vrnil vama bom!« Mišek je bil takoj pripravljen dati svojih devet težko priskrbljenih zrn koruze, lisica pa je rekla: »Mišek, pa ne da boš dal svoje zaloge temu oskubljenemu medvedu! Ne verjemi mu, samo okradel te bo. Še sam nimaš zadosti. Na tvojem mestu bi se mu samo smejala.« Mišek ni poslušal lisice in je daroval svojih devet zrn. Medved se je iskreno zahvalil in odšel. Mišek je posej stradal, imel je komaj kaj hrane, lisica pa se mu je posmehovala. Čez nekaj dni se je medved vrnil. Mišku je prinesel polno vrečo lešnikov in suhega sadja. Bilo jih je dovolj za celo mišjo votlino. Mišek je kar ponorel od veselja, medved pa se mu je še enkrat zahvalil za dobroto in odšel. Lisica je mišku zavidala, občudovala je zaloge in kar sline so se ji cedile. Zaprosila je miška za malo suhega sadja. Mišek se je nasmehnil in ji dal polno pest krhljev ter rekel: »To si zapomni, da se dobro z dobrim vrača.«

Lenart Medved, 7. a